אוסקר ואן דילן

אוסקר איגניציוס יואנס ואן דילן (בהולנדית: Oscar Ignatius Joannes van Dillen, נולד ב-25 ביוני 1958) הוא מלחין, נגן ומנצח הולנדי שחי ברוטרדם. הוא מלמד הלחנה ועיבוד של מוזיקת עולם ותאוריה של המוזיקה באקדמיה למוזיקה של רוטרדם. מרבית יצירותיו של ואן דילן נתמכו על ידי הקרן ליצירת המוזיקה (Fonds voor de Scheppende Toonkunst) של הולנד. בהלחנתו משלב ואן דילן בין מוזיקה קלאסית, ג'אז ומוזיקת עולם. הוא משויך ל"אסכולת רוטרדם" (School of Rotterdam), קבוצה מלחינים קלאסיים עכשוויים שהתפתחה סביב המלחין ההולנדי אוטו קטינג. מורהו האחרון של ון דילן, קלאס דה פריס מהאקדמיה למוזיקה של רוטרדם, נמנה עם הבולטים בקבוצה זו. ואן דילן למד בהולנד, בלגיה, גרמניה, הודו וארצות הברית וסיים את לימודיו ב-2002. ב-2003 הוצג בפסטיבל הסרטים ה-8 של טביליסי הסרט "Roter Damn Verwandelt" (רוטרדם הולכת לעזאזל) של פיטר יאן סמיט שנכתב ליצירה של ואן דילן. בשנה זו גם ראה אור התקליט הראשון של ואן דילן, De Stad ("העיר"), בהוצאת חברת Cybele Records הגרמנית. "העיר" מתארת בארבעה פרקים את חורבן רוטרדם במלחמת העולם השנייה ובנייתה מחדש. ואן דילן מנצח על אנסמבל "גלבר קלנג" ביצירה זו. יצירתו MM3 לפסנתר צעצוע הוקלטה לתקליטור סופר אודיו האוסף יצירות לכלי זה. ב-2005 ניגנה רביעיית זפיר את רביעיית המיתרים מספר 1 של ואן דילן בקונצרטחבאו. בשנת 2006 הוקרן סרטו של אנדיאן לוקמן "תחזית מזג האוויר" בפסטיבל הולנד לסרטי אנימציה עם פסקול בהלחנת ואן דילן. ב-2007 ביצעה רביעיית ה"דוּלן" את רביעיית המיתרים מספר 2 שלו בהופעת בכורה. היצירה ליוותה את ההקרנה המחודשת של "הגשר", סרט משנת 1928 של במאי הקולנוע ההולנדי יוריס איבנס. הפסקול נבחר על ידי אגודת איבנס אירופה ללוות את הסרט גם באוסף ה-DVD החדש של איבנס. ב-2007 הוציאה החברה ההולנדית Etcetera Records תקליטור של מלחיני אסכולת רוטרדם בנגינת רבעיית ה"דוּלן". בתקליטור כלולה "רביעיית המיתרים המבוססת על שלושה ציורים של אדוורד מונק" מאת ואן דילן. ב-2007 גם הוקרן לראשונה סרטו של הבמאי הקנדי קליב הולדן "מכונות היאוש" (Engines of Despair) עם פסקול של ואן דילן. ואן דילן שימש חבר קרן ויקימדיה העולמית. מדצמבר 2006 עד יולי 2007, היה יו"ר מייסד של עמותת ויקימדיה הולנד. הוא כותב על זכויות השימוש במוזיקה. Oscar van Dillen: De Stad (The City) – Ensemble Gelber Klang – Cybele SACD 361.301 The Not So Well-Tempered Klavier – New Compositions for Toy Piano – Bernd Wiesemann, Toy Piano – Cybele SACD 160.501 Rotterdam String Quartets by De Vries, De Kemp, Van Dillen, Kruisselbrink, Top and Koolmees - Asa Olsson (mezzosoprano), Wilbert Grootenboer (percussion), and the DoelenQuartet - Etcetera KTC 1339 Oscar van Dillen: De Stad remastered (The City remastered) – Ensemble Gelber Klang – OIJ Records Oscar van Dillen: Dronescope 1 – OIJ Records Oscar van Dillen: Dronescope 2 – OIJ Records Oscar van Dillen: Dronescope 3 – OIJ Records Oscar van Dillen: Dronescope 4 – OIJ Records Oscar van Dillen: Dronescope 5 – OIJ Records Oscar van Dillen: Dronescope 6.0 – OIJ Records Oscar van Dillen: 12 Eludes – OIJ Records Van Dillen, Oscar - De Stad für Ensemble / Stadsgeschiedenis - Ensemble Gelber Klang, Neue Zeitschrift für Musik 02/2004, Page 27 (גרמנית) אתר האינטרנט הרשמי של אוסקר ואן דילן אוסקר ואן דילן, במסד הנתונים הקולנועיים IMDb (באנגלית) אוסקר ואן דילן, באתר AllMusic (באנגלית) אוסקר ואן דילן, באתר MusicBrainz (באנגלית) אוסקר ואן דילן, באתר Discogs (באנגלית) ביקורות לתקליטורי סופר אודיו של אוסקר ואן דילן באתר Adiophile Audition (באנגלית) כתבה אודות הצטרפות ואן דילן (ויאן-ברט דה ורידה) להנהלת ויקימדיה העולמית באתר החדשות של הטלוויזיה ההולנדית (בהולנדית)